section_heading: Rezerve i interpretativne izjave uz međunarodne ugovore
paragraph_text: Za razliku od rezervi, Bečka konvencija o pravu međunarodnih ugovora ne definira interpretativnu izjavu. Vodič za praksu glede rezervi uz međunarodne ugovore,<ref>Guide to Practice on Reservations to Treaties kojeg je usvojila Komisija za međunarodno pravo 2011. godine donosi sljedeću definiciju: "Interpretativna izjava znači jednostranu izjavu, bez obzira na to kako je sastavljena ili nazvana, koju daje država ili međunarodna organizacija, a kojom ta država ili međunarodna organizacija želi točno odrediti ili razjasniti značenje ili doseg međunarodnog ugovora ili nekih njegovih odredaba."[https://hrcak.srce.hr/128148 Šošić, T.M. (2014). Interpretativne izjave uz međunarodne ugovore. Zbornik Pravnog fakulteta u Zagrebu, 64(4), 641-665. Preuzeto s https://hrcak.srce.hr/128148] U Republici Hrvatskoj, njezina definicija je dana u članku 2. Zakona o sklapanju i izvršavanju međunarodnih ugovora: "Interpretativna izjava je jednostrana izjava u pisanom obliku, bez obzira na to kako je sastavljena ili nazvana, kojom Republika Hrvatska, prigodom potpisivanja ili davanja pristanka da bude vezana međunarodnim ugovorom, izražava tumačenje, objašnjenje ili preciziranje nekih odredaba toga međunarodnog ugovora u njihovoj primjeni na Republiku Hrvatsku ili iznošenje političkog stava."<ref>Zakon o sklapanju i izvršavanju međunarodnih ugovora (NN 28/1996 )